Nafarroako Parlamentuko Mahaiak, 2022ko maiatzaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Herritarren Zaintza Sareari buruz Miguel Bujanda Cirauqui jaunak aurkezturiko galdera (10-22/PES-00166).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko maiatzaren 23an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera hau aurkezten du, Landa Garapeneko eta Ingurumeneko kontseilariak idatziz erantzun dezan.

Nafarroako Gobernuak ezagutzen al zuen Herritarren Zaintza Sarea –izen hori ematen dio Greenpeacek–, zeinaren arabera laginketak egiten omen dituen Nafarroako hainbat tokitan, kontrol publikoekiko konfiantza ezagatik, Greenpeacek argitaratutako azterlana laginketa horietan oinarritzen baita?

Iruñean, 2022ko maiatzaren 19an

Foru parlamentaria: Miguel Bujanda Cirauqui